___ د ۱۴۴۶ کال د ربیع الثانی په ۱۲ نیټه د ۱۴۰۳ کال چې دمیزان د ۲۴ نیټې سره سمون خوری. د افغانی سرې میاشتې د ځانګړی اوونۍ د نمانځنې مراسم نن ماسپښین ۲ بجې په هرات ولایت کې پیل شول، چې په دې مراسمو کې له ۲۰۰ څخه د زیاتو دولتی ادارو رئیسانو، سوداګرو، بنسټونو، پوهنتونونو، د ښوونځیو مدیرانو، د خلکو مخورو، رسنیو، د لویدیځ زون د ساحوی دفتر کارکوونکو، د هرات مرسټون، د هرات نمایندګۍ د کارکنانو او رضاکارانو حضور درلود. ۱. په پیل کې غونډه د هیواد د نړیوال قاری خلیل احمد هروی لخوا د قران کریم په تلاوت سره پیل شوه. ۲. ورپسې د هرات ولایت د سرې میاشتې نمایندګۍ مولوی احمد "راشد"* د غونډې ټولو میلمنو او ګډونوالو ته د ښه راغلاست پیغام ولوست او د ځانګړې اونۍ په تاریخچه او ارزښت یې خبرې وکړې. ۳. د دې غونډې په دوام کې بیا د مرکز څخه د لارښوونو سره سم د اسلامی امارت د رئیس الوزرا پیام د هرات ولایت محترم والی صاحب شیخ الحدیث مولانا نوراحمد «اسلام جار» لخوا ولوستل شو. او شیخ صاحب محترم د بشری ناخوالو د کمولو په لاره کې د افغانی سرې میاشتې د فعالیتونو قدردانی وکړه او د دغې ملی خیریه بنسټ له ټولو کار کوونکو څخه یې مننه او قدردانی وکړه. ۴. ورپسی د محترم شیخ الحدیث شهاب الدین "دلاور" د افغان سرې میاشتې ټولنه د عمومی رئیس* د ځانګړی اوونۍ په مناسبت ویدیو پیغام د سکرین له لارې ګدونوالو ته وړاندې شوه. ۵ . ورپسې د افغانی سرې میاشتې ټولنې د لوېدیځ زون رئیس الحاج ډاکټر عبدالبصیر رحمانی په لویدیځ زون کې د افغانی سرې میاشتې ټولنې د خدمتونو او فعالیتونو په اړه معلومات وړاندې کړل. دوی وویل چې په لویدیځ زون کې (هرات، فراه، بادغیس، نیمروز او غور ) په تېرو شپږو میاشتو کې د طبیعی پېښو له امله زیانمن شویو ۱۹ زره ۹۷۲ کسانو ته نغدی، خوراکی او غیر خوراکی مرستې ویشل شوی دی د روغتیایی خدمتونو په برخه کې د ۶ ثابتو کلینیکونو، ۱ فرعی کلینیک او ۱۶ ګرځنده روغتیایی ټیمونو له لارې ۱۵۴ زره ۱۶ کسانو ته بېلابېل روغتیایی خدمتونه وړاندې شوی دی. او همدارنګه په لوېدیځ زون کې د افغانی سرې میاشتې د مرستون، دارالمجانین، ښوونیزو مرکزونو، د سرپناه پروژو، د اقلیم بدلون، واش، اقتصادی امنیت او نورو پروګرامونو په اړه یې خبرې وکړې. ۶. ورپسې د افغانی سرې میاشتې د فعالیتونو مستند فلم چې د خپرونو ریاست له خوا د ځانګړی اوونۍ په مناسبت جوړ شوی و، د اسکرین پرده د غونډې مېلمنو او ګډونوالو ته وښودل شو. ۷- ورپسې د هرات ولایت د معارف رئیس محترم مولوی رحمت الله "جابر" په ټولنه کې د افغانی سرې میاشتې د رول په اړه خبرې وکړې او د دغه ملی بنسټ د فعالیتونو ستاینه یې وکړه. ۸. ورپسې د هرات ولایت د حج او اوقافو ریاست نماینده مفتی عبدالوهاب «رحمانی» د اسلامی شریعت له نظره د نیکۍ او له نورو سره د مرستې په اړه خبرې وکړې. ۹. ورپسې د هغو ادارو او بنسټونو په مسوولینو، اشخاصو او رضاکارانو چې د تیر کال د ځانګړې اونۍ په ترڅ کې یې له سرې میاشتې سره همکاری کړې وه ستاینلیکونو د هرات ولایت د مقام، د لویدیځ زون د همغږۍ ریاست، د هرات د نمایندګۍ ریاست او نورو مشرانو له خوا وویشل شوې. ۱۰. او په پای کې د مولوی صاحب په دعا سره غونډه پای ته ورسېده. عزیزاحمد «متین» د لویدیځ زون د نشراتو مدی